Zejicy

Zejicy (prjedy tež Zyjicy;  Siebitz) su hornjołužiska wjeska ;  w srjedźišću wokrjesa Budyšin. Wot 1974 słušeja ke gmejnje Pančicy-Kukow. Do 1957 běchu samostatna gmejna.

 Geografija 
Wjes leži něhdźe 15 km sewjerozapadnje Budyšina. Susodne wsy su Chrósćicy na sewjeru, Lejno na wuchodźe, Časecy na juhowuchodźe, Nowy Dwór na juhozapadźe a Swinjarnja na sewjerozapadźe.

 Ležownostne mjena 
Michał Rostok naliči 1887 slědowace serbske ležownostne mjena w Zejicach: Hajki, Na Kamjeńcu, Pola kunča, Židlowy, Wulke doły, Dołki, Pola lipki, W jězorach, Pola Časec, Při Družcy.Michał Rostok: Ležownostne mjena. W: ČMS 40 (1887), str. 3–50, tu str. 23 (digitalizat).

 Stawizny 
Sydlišćo naspomni so prěni raz pisomnje w lěće 1351 pod mjenom Siwycz.

Po Mukowej statistice z lětow 1884/85 rěčachu tehdy wšitcy 63 Zejičenjo serbsce. Arnošt Černik zwěsći w lěće 1956 serbskorěčny podźěl wobydlerstwa wot hišće 61,1 %.

 Wobchad 
Zejicy leža při křižowanišću statneju dróhow S100 (Budyšin–Kamjenc) a S101 (Rakecy–Horni Wujězd). Přez wjes wjedźe busowa linija 530, kotraž zwjazuje Zejicy hodźinsce z Budyšinom a Kamjencom.

mini|center|upright=1.6|Powětrowy wobraz Zejic

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Pančicy-Kukow
Kategorija:Sydlišćo w serbskim sydlenskim rumje
Kategorija:Prěnje naspomnjenje 1351
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1957